Qendra Kennedy hap dyert në mes të pandemisë
Në tetor rifilluan shfaqjet operistike, por të modifikuara për realitetin e ri. Për të parandaluar përhapjen e virusit, vetëm 50 spektatorë lejohen në sallë.
Rritja e pakontrolluar e rasteve të koronavirusit në mbarë Shtetet e Bashkuara dhe paqartësia mbi kohëzgjatjen e kësaj situate e kanë bërë të pamundur kthimin në normalitet për periudhën afatshkurtër. Por në Uashington, Qendra Kennedy e Arteve Skenike po realizon një kthim gradual dhe të kujdesshëm në aktivitet. Dy nga tre skenat kryesore të Qendrës Kennedy për Artet Skenike mbeten të mbyllura. Por ky institucion madhor i artit në kryeqytetin amerikan ka ndërmarrë hapa për të rihapur sallën e operave. Në tetor rifilluan shfaqjet operistike, por të modifikuara për realitetin e ri. Për të parandaluar përhapjen e virusit, vetëm 50 spektatorë lejohen në sallë dhe ata ulen në skenë: thotë Robert van Leer me Qendrën Kennedy. Kontrolli i temperaturës është i detyrueshëm, njerëzit ulen dy metra larg njeri-tjetrit dhe artistët duhet të bëjnë testin dhe të rezultojnë të paprekur nga koronavirusi. thotë zoti van Leer. thotë pianisti Lambert Orkis. Qendra bëri modifikime kohët e fundit në sistemin e ajrosjes dhe tani ofron një shfaqje në javë. Biletat shiten brenda pak minutash. Të gjithë në Qendrën Kennedy thonë se asnjë interpretim që transmetohet në ekran nuk arrin të ofrojë emocionet që ndjehen nga një interpretim në skenë. thotë pianisti Orkis. Qendra Kennedy ka në kalendarin e dhjetorit vetëm dy shfaqje. Drejtuesit shpresojnë të shtojnë të tjera me përmirësimin e kushteve vitin e ardhshëm.